**CAIET DE SARCINI**

pentru achiziționarea programului de formare profesională

”Expert în egalitatea de șanse” cod COR 242230

1. **OBIECTUL ACHIZIȚIEI:**

Program de formare profesională ”Expert în egalitatea de șanse” cod COR 242230.

1. **TERMEN DE LIVRARE:**

Produsele vor fi livrate în maximum 2 luni de la data comenzii Autorității Contractante.

1. **DURATA PRESTĂRII:**

Serviciile de instruire vor fi prestate pentru o durată de 180 de ore (75% pregătire teoretică și 25% pregătire practică).

1. **PLĂȚI:**

Plata va fi efectuată pe baza facturii emise de Prestator, ca urmare a acordării vizei „Bun de plată” de către persoana desemnată din cadrul direcției beneficiare, numai dacă este însoţită de documente justificative şi procese-verbale de recepţie a serviciilor prestate încheiate între Autoritatea Contractantă şi Prestator. Autoritatea Contractantă va achita contravaloarea serviciilor de instruire prestate pe baza numărului de participanți care se regăsesc în lista de prezență elaborată de Prestator.

1. **CERINȚE SPECIFICE:**

* Prestatorul programului de formare trebuie să fie autorizat de către Autoritatea Națională pentru Calificări;
* Programul de formare se va desfășura cel mult 8 ore/zi, cu două pauze de cafea și pauza de prânz (60 minute);
* Desfășurarea cursurilor se va realiza exclusiv online;
* Prestatorul va asigura personal calificat corespunzător pentru realizarea serviciilor de formare conform cerințelor prezentului caiet de sarcini;
* Prestatorul va realiza toate cerinţele contractuale respectând şi aplicând cele mai bune practici în domeniu;
* Prestatorul va furniza la timp informaţii şi date referitoare la serviciile prestate;
* Prestatorul se va conforma solicitărilor transmise de Autoritatea Contractantă, respectiv ale beneficiarului direct al acestor servicii (Școala de finanțe publice și vamă), cu privire la îndeplinirea sarcinilor prevăzute de prezentul caiet de sarcini;
* Prestatorul este responsabil pentru activitatea personalului şi pentru prestarea serviciilor de calitate, conform cerinţelor din caietul de sarcini;
* Programul de formare va fi predat în limba română sau se va asigura traducerea în limba română;
* Prestatorul va prezenta programul analitic pentru fiecare zi de curs în care va detalia subtematicile propuse;
* În detalierea propusă, prestatorul poate propune și alte tematici care pot fi încadrate în obiectivul cursului. Prestatorul va ține cont de un raport aproximativ de 75% pregătire teoretică, respectiv 25% pregătire practică. Pentru partea practică va avea în vedere includerea de spețe, studii de caz, etc.;
* Prestatorul va asigura echipamentele necesare pentru susținerea activităților de instruire;
* Prestatorul va oferi participanților un suport de curs (incluzând materiale de lucru) în limba română. Materialele de lucru vor fi elaborate în așa fel încât să permită interacțiunea între participanți și să fie instrumente practice de lucru;
* Formarea se va desfășura într-o modalitate interactivă, ţinându-se cont de lucrul în echipă. În timpul sesiunilor online de lucru în echipă, experții vor superviza activitatea echipelor de lucru, furnizând sprijin de specialitate și informații punctuale, după caz.
* În serviciile de formare se includ examinarea și certificatul de absolvire (recunoscut de Autoritatea Națională pentru Calificări), însoțit de suplimentul descriptiv care atestă competențele dobândite la finalul cursului.
* Operatorului economic câştigător va stabili o întâlnire preliminară (fizică sau online) cu Autoritatea Contractantă pentru a detalia modalitatea de lucru pe parcursul derulării serviciilor.

1. **DESCRIEREA SERVICIILOR:**

| **Servicii** | **Cantitate** | **Cerințe obligatorii** |
| --- | --- | --- |
| Program de formare  profesională ”Expert în egalitatea de șanse” cod COR 242230 | 2 funcționari public | În scopul furnizării serviciilor de formare profesională ”Expert în egalitatea de șanse” cod COR 242230 ofertantul trebuie să îndeplinească următoarele cerinţe minime:   1. *Tematica de formare trebuie să conţină minimum următoarele aspecte:*  * Aplicarea legislatiei specifice în domeniu; * Analiza contextului de apariție si evoluție a fenomenelor de discriminare de gen, nerespectare a principiului egalității de sanse; * Prevenirea nerespectării principiului egalității de șanse și de tratament între femei și bărbați; * Formularea de recomandări/observații / propuneri în vederea prevenirii/ gestionării/remedierii contextului de risc care ar putea conduce la încălcarea principiului egalității de șanse și de tratament între femei și bărbați cu respectarea principiului confidențialității; * Elaborarea, fundamentarea, evaluarea și implementarea de programe și proiecte în domeniul egalității de șanse și de tratament între femei și bărbați; * Acordarea de consultanță de specialitate pentru aplicarea prevederilor legislației naționale și comunitare în domeniul egalității de șanse și tratament între femei și bărbați; * Legatura permanentă cu instituțiile de specialitate/ autoritățile competente, în vederea respectării principiului egalității de șanse și egalității de gen.  1. *Tematica necesită prezentarea unor exemple practice corelate cu documentele elaborate*. 2. *Durata programului de perfecţionare va fi 180 de ore, din care 75% pregătire teoretică și 25% pregătire practică.*   Sesiunea de pregătire, respectiv suporturile de curs vor cuprinde obligatoriu tematica menţionată anterior. |

1. **ÎNTOCMIREA OFERTEI:**

Operatorul economic (Prestatorul) va completa tabelul de mai jos, avându-se în vedere cerinţele caietului de sarcini, precum şi faptul că preţurile vor rămâne ferme pe întreaga perioadă de derulare a serviciilor:

|  |  |  |  |  |
| --- | --- | --- | --- | --- |
|  | | | | |
| **Preț unitar/**  **Persoană/oră**  **-lei-**  **(fără TVA)** | **Preț unitar pentru întreg cursul de 180 de ore / persoană**  **-lei –**  **(fără TVA)** | **Cantitate**  **(grup țintă)**  **2 persoane** | **PREŢ TOTAL**  **-lei-**  **(fără TVA)**  Col.(2) X (3) | **TOTAL**  **-lei-**  **(TVA inclus)** |
| (1) | (2) | (3) | (4) | (5) |
|  |  |  |  |  |

În cazul a două oferte cu acelaşi preţ, Autoritatea Contractantă va solicita operatorilor economici o nouă ofertă. Pentru toate serviciile menționate mai sus, TVA-ul se va calcula conform reglementărilor codului fiscal în vigoare.

**Mențiune**

*Orice denumire sau specificație tehnică se consideră a fi însoțită de mențiunea**„sau echivalent”. Specificațiile cerute sunt minime și obligatorii.*